Palace on Wings, Rajasthan (पैलेस आॅन विंग्स): राजस्थान सरकार राज्य में ट्यूरिज्म को बढ़ावा देने के लिए पैलेस आॅन विंग्स का प्रपोजल तैयार किया है। यह योजना पैलेस आॅन व्हील्स यानी शाही रेलगाड़ी की तर्ज पर होगी। अंतर इतना होगा कि सैलानी हैरिटेज इंटीयर लुक वाले हेलीकॉप्टर से किले और दूसरे पर्यटक स्थलों की सैर कर सकेंगे। पैलेस आॅन व्हील्स की तर्ज पर पर्यटक बकायदा अलग-अलग पैकेज लेकर बुकिंग करा सकेंगे। पर्यटन विभाग ने इसके लिए कई हैरिटेज स्थलों को भी चिन्हित किया है जो पैकेज में शामिल होंगे।